**แบบ P.3**

**ปีงบประมาณ 2563**

**แบบรายงานผลการดำเนินงาน/โครงการที่ได้รับงบประมาณสนับสนุนจากกองทุนหลักประกันสังคม**

โครงการรณรงค์เพื่อการป้องกันและแก้ไขปัญหาโรคเอดส์และโรคติดต่อทางเพศสัมพันธ์ ประจำปี 2563

วดป.ที่อนุมัติ 6 พ.ย. 2562

**1.ตัวชี้วัด**

1. ร้อยละ 80 ของผู้เข้าอบรมมีความรู้เรื่องโรคเอดส์และโรคติดต่อทางเพศสัมพันธ์ (เกณฑ์ร้อยละ 70 ของข้อคำถาม)

2. มีการจัดกิจกรรมรณรงค์เพื่อการป้องกันและแก้ไขปัญหาโรคเอดส์และโรคติดต่อทางเพศสัมพันธ์อย่างน้อย 2 ครั้ง/ปี

**2.กลุ่มเป้าหมาย**

1. หน่วยงาน/ภาคีเครือข่ายด้านสุขภาพ ในพื้นที่เขตเทศบาลนครภูเก็ต จำนวน 5 องค์กร

2. เยาวชนทั้งใน นอกระบบโรงเรียน แกนนำด้านสุขภาพ เครือข่ายภาคประชาชน ผู้นำชุมชน และผู้สนใจ จำนวนประมาณ 200 คน

**3.ระยะเวลา**

6 พ.ย. 2562 - 30 ก.ย. 2563

**4.ผลการดำเนินการ**

1. มีการจัดกิจกรรมการอบรมเชิงปฏิบัติการ “เรียนรู้ให้ปลอดภัยโรคเอดส์และโรคติดต่อทางเพศสัมพันธ์” ในวันพุธที่ 2 กันยายน 2563 เวลา 08.00-16.30 น. ณ ห้องประชุมอาคารอเนกประสงค์งานป้องกันและบรรเทาสาธารณภัย ถนนกระ อำเภอเมือง จังหวัดภูเก็ต โดยได้รับเกียรติจากท่านวิทยากร นายรัฐธรรมนูญ มีผล เจ้าหน้าที่ประสานงานโครงการระดับจังหวัด (โครงการ MoPH PhaseIV-BATS-TC-SL-PK-PATONG) โรงพยาบาลป่าตอง และ นายสมพล สิทธิเวชรองประธานกลุ่มอันดามันพาวเวอร์ภูเก็ต ซึ่งมีนักเรียน นักศึกษา วิทยาลัยอาชีวศึกษาภูเก็ต เข้าร่วมอบรมจำนวน 94 คน (ร้อยละ 94)

ผลการประเมินการทดสอบความรู้ **ร้อยละ 95 ของผู้เข้ารับการอบรม มีความรู้เรื่องโรคเอดส์และโรคติดต่อทางเพศสัมพันธ์ผ่านเกณฑ์ร้อยละ 70** (จากผู้เข้าร่วมอบรมทั้งสิ้น 94 คน สามารถเก็บแบบทดสอบได้ทั้งสิ้น 81 คน)

มีการจัดประชุมเชิงปฎิบัติการ “แกนนำเยาวชนเพศทางเลือก" (LGBT) จำนวน 35 คน ในวันพฤหัสบดีที่ 3 กันยายน 2563 เวลา 13.00-16.30 น. ณ ห้องประชุมศูนย์บริการสาธารณสุข 2 เทศบาลนครภูเก็ต ต.ตลาดใหญ่ อ.เมือง จ.ภูเก็ต โดยมี นายทักษิณ บำรุงไทย ผู้เชี่ยวชาญทางด้าน การพัฒนางานเยาวชนและอาสาสมัคร เป็นวิทยากรในการจัดประชุมเชิงปฏิบัติการ “แกนนำเยาวชนเพศทางเลือก”

2. งานป้องกันและควบคุมโรค ร่วมกับ กลุ่มงานเวชกรรมสังคม โรงพยาบาลวชิระภูเก็ตได้**มีการจัดกิจกรรมรณรงค์เพื่อป้องกันและแก้ไขปัญหาโรคเอดส์และโรคติดต่อทางเพศสัมพันธ์ประจำปี 2563 ทั้งสิ้น 3 ครั้ง**

**ครั้งที่ 1 รณรงค์ในวันเอดส์โลก วันที่ 1 ธ.ค.62 และ 13 ธ.ค. 62** ณ ถนนศรีเสนา และ ถนนอนุภาษภูเก็ตการ ต.ตลาดใหญ่ อ.เมือง จ.ภูเก็ต โดยมีแนวคิดการรณรงค์วันเอดส์โลก “Communities make

the difference รวมพลังชุมชนยุติเอดส์”

**ครั้งที่ 2 รณรงค์ในวันวาเลนไทน์ วันที่ 12-13 ก.พ. 63** ณ วิทยาลัยอาชีวศึกษาภูเก็ต ตามแนวคิด “SEX รอบคอบ ตอบ OK : เรื่องเท่ๆ กับรักของเรา”

**ครั้งที่ 3 รณรงค์ตรวจเอชไอวี (VCT Day) ในวันอาทิตย์ที่ 5 ก.ค. 63** ณ ถนนคนเดินหลาดใหญ่

ต.ตลาดใหญ่ อ.เมือง จ.ภูเก็ต

**5.ผลสัมฤทธิ์ตามวัตถุประสงค์/ตัวชี้วัด**

☑ บรรลุตามวัตถุประสงค์/ตัวชี้วัดของโครงการ

🞏 ไม่บรรลุตามวัตถุประสงค์/ตัวชี้วัดของโครงการ

**6.การเบิกจ่ายงบประมาณ**

|  |  |  |  |  |
| --- | --- | --- | --- | --- |
| งบประมาณที่ได้รับอนุมัติ | 53,500.00 | บาท |  |  |
| งบประมาณเบิกจ่ายจริง | 52,278.00 | บาท | คิดเป็นร้อยละ | 97.72 |
| งบประมาณเหลือส่งคืนกองทุนฯ | 1,222.00 | บาท | คิดเป็นร้อยละ | 2.28 |

**7.ปัญหา/อุปสรรคในการดำเนินการ**

* ไม่มี

☑ มี

**ปัญหา/อุปสรรค**

1. การประสานงานจัดอบรม เพื่อให้ได้กลุ่มเป้าหมายความหลากหลายทางเพศ (LGBT) ไม่เป็นไปตามเป้าหมาย เพราะทางสถานศึกษาไม่สะดวกในการจัดกลุ่มเป้าหมายให้เข้าร่วมอบรมได้
2. การจัดอบรมไม่ได้เป็นไปตามแผนงานที่วางไว้ เนื่องจากตามแผนจะต้องจัดอบรมในช่วงเดือนกุมภาพันธ์ 2563 วันวาเลนไทน์ แต่ตรงกับช่วงสอบและโรงเรียนใกล้จะปิดเทอม จึงต้องเลื่อนการอบรมเป็นหลังเปิดเทอม และเป็นช่วงที่ติดสถานการณ์โควิด-19
3. การให้ความรู้ในสถานบันเทิง คาราโอเกะ มีเสียงรบกวนค่อนข้างดังจะต้องมีอุปกรณ์เครื่องขยายเสียง เช่น โทรโข่ง หรือ ลำโพงพกพา

**แนวทางการแก้ไข/ข้อเสนอแนะ**

1. การประสานในเรื่องของกลุ่มเป้าหมายที่จะอบรม ควรจะประสานผ่านครูที่เป็นผู้รับผิดชอบโดยตรง
2. โครงการรณรงค์ให้ความรู้เรื่องโรคติดต่อทางเพศสัมพันธ์และโรคเอดส์ รวมทั้งวิธีการป้องกันยังคงต้องมีการดำเนินการอย่างต่อเนื่องในทุกกลุ่มระดับการศึกษา
3. มีการบูรณาการกับหน่วยงานอื่นๆ เช่น สสส. อุทยานการเรียนรู้นครภูเก็ต

ลงชื่อ...อารีรัตน์ พิศาลกิตติคุณ...ผู้รายงาน

(น.ส.อารีรัตน์ พิศาลกิตติคุณ)

ตำแหน่ง นักวิชาการสาธารณสุขปฏิบัติการ

วันที่/เดือน/พ.ศ...............................................